**Princeza bez planete**

Jednom davno živjela je jedna princeza koja je bila jako jako sebična i umišljena. Stalno je ponavljala: „Ja sam najljepša od svih, meni nitko ne treba, meni bi najbolje bilo samoj na ovoj Zemlji, da mi nitko ne smeta“. Za to vrijeme njezin tata ju je slušao i razmišljao o tome kako bi joj trebao pokazati da to nije lijepo. Jednog dana dok je trebala imati sastanak s drugim princezama, opet se tako ponašala. „Ja sam najbolja, ne trebam vas niti ikoga drugog na ovom svijetu! Ja mogu što god poželim! Kad su to čule ostale princeze, bile su potresene i odmah su počele kovati plan da joj pokažu da to nije lijepo.

Plan princeza bio je da je lansiraju na Mjesec i ostave tamo nekoliko dana kako bi shvatila da i ona treba prijatelje i obitelj. Odmah su počele graditi lansirnu rampu i raketu. Kad su sve pripremile, zvale su princezu da im se pridruži jer idu na izlet. Ona je odmah pristala, ušla u raketu i smjestila se. Ostale princeze nisu ušle za njom. Samo su joj rekle, dok je ulazila, da će kasnije za njom te da stavi na sebe svemirsko odijelo. Ali ona nije htjela, kako ne bi uništila svoju novu haljinu. Napokon se smjestila, vrata su se zatvorila i počelo je odbrojavanje… 10, 9, 8, 7, 6, 5, 4, 3, 2, 1… polijetanjeee!

Raketa je poletjela. Sve su se princeze smijale i uživale u lansiranju. Ali uskoro se nešto počelo dešavati. Raketa se počela nekako čudno micati i vrtjeti, a u njoj je sve čudno pištalo. Nakon dužeg vremena takvog leta, raketa se zaustavila. Princeza je pogledala van i vidjela samo crnilo. Bio je to nekakav crni planet. Bila je jako prestrašena, plakala je od straha. Odjenula je svemirsko odijelo i izašla u nepoznato. Prvo je malo istraživala, a onda je u daljini ugledala jedan planet ljubičaste boje sa žutim i crvenim crtama po sebi. Pošto je znala puno o planetama, znala je da je to planet Šarenko Crvenko. Čim ga je ugledala, još se više prestrašila jer je znala da se taj planet nalazi 1 000 000 svjetlosnih godina od njenog planeta Zemlje! Probala je sama odmah upaliti raketu, ali ništa se nije dešavalo. Uzela je par boca kisika i ipak krenula u izvidnicu. Uskoro je poletjela dalje.

I tako, nakon kraćeg leta i spuštanja na novi nepoznati planet, do nje je došao neki čovjek. Malo su razgovarali. On joj je rekao da je izgubljen te joj predložio da putuju zajedno Svemirom. Princeza je odmah pristala. Nastavili su svoj put do planeta Šarenko Crvenko. Razgovarali su i uopće nisu razmišljali gdje idu, ionako im je sve bilo nepoznato. Ali odjednom se začula neka eksplozija.

Princeza i čovjek su se prestrašili. Pogledali su oko sebe i shvatili da idu u potpuno krivom smjeru, onome u kojem svakako nisu željeli. Prestrašili su se, nisu znali što poduzeti. I baš kad su mislili da ne može gore, pored njih su počeli padati meteoriti. Jedan mali pogodio je princezu u glavu i ona je pala u nesvijest. Čovjek ju je odmah primio i s njom u naručju krenuo prema najbližem planetu kojeg je vidio. Usput je susreo nekoliko ljudi, ali ga oni nisu niti primjećivali. Kad je došao na taj najbliži planet, shvatio je da je to planet Zla Sirena. Bojeći se i samog naziva, pokušao je pobjeći, ali nije uspio. Sirene koje su nastanjivale ovaj planet, bile su brže od njega. Ulovile su ga i odvele do glavne Sirene. Bila je to ogromna sirena s ogromnim perajama punim šljokica i u zlatnom prsluku. Rekla im je da ga odvedu u zatvor, a djevojku da ostave kod nje. Tako su i napravile. Čovjeka su strpali u zatvor, a princezu ostavile kod svoje kraljice. Kraljicu su ostavili samu, dok su čovjeka čuvali stražari.

Kraljica je čekala da se princeza probudi. Kad se to desilo, princeza se prestrašila kao nikad u životu. Vidjela je veliku Sirenu koja ju je držala u naručju. Odmah je pokušala pobjeći, ali ju je kraljica čvrsto držala. Kad se smirila, objasnila je kraljici kako se našla na njezinom planetu, kako se raketa razbila i kako ona i čovjek traže nekog da ih odveze kući. Kraljica je sve odmah shvatila. Ona joj je htjela pomoći, ali ovdje nisu imali nikakve rakete niti išta što bi ih moglo odvesti kući. Zato je rekla svojim ljudima da puste i princezu i čovjeka te ih ispratila sa svog planeta.

Princeza i čovjek nastavili su potragu. Sletjeli su na mnoge planete, ali nitko im nije htio ili mogao pomoći. I tako su istraživali Svemir, sve dok nisu došli do planeta Dobrice. Sletjeli su na njega i vidjeli da je tamo sve kao u snu. Sve je bilo savršeno, svi ljudi dobri i sretni, nije bilo nikakvih problema. Počeli su ga istraživati, ali nedugo zatim, do njih su došli zli crni roboti koji su ih uhvatili i odveli u veliki crni zatvor u kojem su bili mnogi stanari tog planeta. Dok su ih vozili, vidjeli su da je ovdje stanje ipak katastrofalno. Mnoge su kuće porušene, nema nikakvog šarenila, sve je crno i zlo. Princeza i čovjek bili su zbunjeni. Ali u zatvoru, mještani su im sve objasnili. Dogodila se velika eksplozija i poremetila se ravnoteža. Najbolji prijatelji sa susjednog planeta Dobrodjelci, postali su zločesti i urotili se protiv stanara Dobrice. Odlučili su doći do njihove kraljice. Srećom, najbolji čuvari u Svemiru ju čuvaju. Ipak, na nesreću, oni nisu besmrtni, tako da će njih polako riješiti i onda će kraljica biti bespomoćna.

"Mi bismo pomogli da možemo, ali smo zarobljeni i zatvoreni najtvrđim materijalom u cijelom Svemiru". Čim su to zatvorenici rekli, čovjek je rukom počeo lupati po zidu. Nije mu dugo trebalo da ga probije. Napravio je veliku rupu u zidu. Svi su izašli i bez razmišljanja potrčali u kraljičin dvorac. Čim su stigli, zarobili su i posljednjeg zločestog čuvara i krenuli prema kraljici. U zadnji trenutak princeza, čovjek i mještani skočili su pred njih. Čovjek je napao njihovog šefa, a princeza i mještani krenuli su u napad na robote. Robote su lako uništili, ali šefa nije bilo lako srediti. Svi su skočili u pomoć čovjeku, ali bili su bespomoćni. Šef im je štrcao kiselinu u oči pa nisu ništa mogli vidjeti. Sve je uspio zaslijepiti, osim čovjeka. Njih dvojica su se dugo borili, ali ipak je pobijedio šef zločestih koji je uspio doći do kraljice.

Kraljica ništa nije mogla, znala je da će umrijeti. Njezine zadnje riječi bile su: "Nova kraljica je Jednorožica 3. Dobrica." I onda je umrla. Šef je brzo pobjegao na svoj planet i sve ostavio u rasulu. Svi su bili tužni zbog kraljice, samo su o njoj razmišljali. Tada su vidjeli čovjeka na podu kako leži mrtav. Svi su plakali i tugovali. Princeza se nagnula nad njega, a njena mu je suza pala na obraz. Čovjek je počeo disati i micati se. Probudio se! Svi su bili sretni. Objasnili su mu što se dogodilo i brzo ga izveli izvan palače. Uskoro su se vratili po kraljicu i nju izvukli van.

Idućeg dana, kad su se odmorili, prvo se održao sprovod za kraljicu, a zatim i krunidba nove kraljice. Bila je tamo velika gozba i svi su plesali i zabavljali se, ali u isto vrijeme plakali za kraljicom. Princeza i čovjek su upitali novu kraljicu može li ih odvesti kući. Rekla je da može. Pozvala je najboljeg robota-pilota na planeti i on ih je odvezao. Mještani i kraljica su im dugo mahali i pozdravljali ih. U letjelici su čovjek i princeza počeli razgovarati. Ona mu je rekla da se zove princeza Zlatka. Čovjek se zvao Zlatko. Zanimalo ju je kako je razbio onaj zid. Rekao je da ima super moći, da jako udara rukama i nogama, a zbog toga su ga i izbacili sa Zemlje. "Tako su i mene izbacili." rekla je Zlatka. Bila sam jako pohlepna, mislila sam da mogu živjeti sama na planeti i da mi nitko ne treba. Sada sam shvatila da ne mogu živjeti sama, bez prijatelja i obitelji i da ima puno ljepših i vrijednijih stvari od bogatstva i ljepote. " Zlatka se pokajala i obećala da više nikada neće biti takva. I tako su se princeza Zlatka i čovjek Zlatko polako, ali sigurno počeli zaljubljivati. Kad su stigli na Zemlju, zahvalili su se robotu koji ih je sigurno doveo.

Princeza je upitala Zlatka hoće li ostati živjeti s njom. Zlatko je odmah pristao. Brzo su potrčali u palaču. Princeza se sa svima koje je opet srela grlila i ljubila i zamolila ih da joj oproste zbog njenog ponašanja. Zlatka je bila princeza bez planete, ali to više nije bilo bitno, budući je oko sebe imala svoje prijatelje i obitelj, a pronašla je i ljubav svog života. Predstavila im je Zlatka, a zatim su svi otišli na ručak.

 Nakon nekoliko mjeseci, Zlatko i princeza su se vjenčali. Još i danas prepričavaju svojim unucima, praunucima i prapraunucima svoje dogodovštine iz Svemira. Svi ih pozorno slušaju.